El mantile o toaja el se dopara in tola par querxarla co se magna. El podaria esare de tuti i tipi pi strambi che uno podaria pensare: a righe, a un colore solo, con disegni bruti e beli. Uno famoso in veneto, saria de importassion cruca: el famoso mantile a quadreti rossi con un cuoreto ogni altro! El materiale pi doparà par fare un mantile xe el coton, ma anca a volte se usa ła plastica. Questa ultima xe mejo no dopararla tanto, specie d'istà, e pexo oncora co se magna ła 'nguria: tutti i brassi finisse par tacarse sul mantile, e, specie co ła tola se trova in corte o inte un prà, finiria col ciamare na branconà de formighe!